paragraph_text: O Herinim igrama malo je poznato. Većina današnjega znanja o Herinim igrama dolazi iz Pauzanijevoga djela Vodič po Grčki. Datum početka ovoga festivala je nepoznat. Pauzanija tvrdi da su igre stare, arhaične (starogrčki: αρχαια). Postoje dokazi o djelovanju kulta u Olimpiji iz 10. stoljeća pr. Kr., no najranija kultska djelovanja pronađenih na nalazištu se vežu oko Zeusa; Herin kult u Olimpiji sigurno je postojao oko 600. pr. Kr. kada je sagrađen prvi Herin hram. Nije poznato je su li trkačke utrke bile originalno svojstvo festivala ili su kasnije dodane. Jedna priča u Pauzanijevome djelu asocira šesnaest žena odgovorne za festival sa sukobom između Elide i Pise zbog smrti pisanskoga tiranina Damofona koja se dogodila oko 580. pr. Kr. Ako je festival do tada bio utemeljen, moguće je da se u to vrijeme dogodila reorganizacija festivala, kao i kod drugih starogrčkih festivala u Arhajskome razdoblju.